Puyehue (vulkan)
<s>Puyehue (što na mapudungunu znači= Voda u kojoj ima riba) kog zovu i Puyehue-Cordón Caulle jer je kopleksni vulkan od dva srasla vulkana u Andama visok 2240 m, koji se nalazi u Čileanskoj regiji - Los Ríos.</s>

<s>Karakteristike</s>

<s>Sa svojim veličanstvenim kraterom dijametra oko 2 km, on je jedan od najimpresivnijih vulkana u regiji.</s><s>Puyehue se nalazi na jugoistoku Provincije Ranco, u Nacionalnom parku Puyehue, a izdiže se sjeveroistočno od Jezera Puyehue.</s>

<s>Zimi je potpuno prekriven snijegom, ali u ljeto on potpuno okopni na zapadnim padinama.</s>

<s>On je aktivan vulkan, što se vidi po brojnim fumarolama na sjeverozapadnim padinama, gdje se nalaze i termalni izvor bogati sumporom.</s><s>Tu se nalaze brojni tokovi lave iz prijašnjih erupcija.</s><s>Ne postoje neki historijski dokumenti o erupcijama iz kratera Puyehue, ali postoje iz aktivnog Cordón Caulla.</s><s>To je eruptivna pukotina duga oko 16 km koja se nalazi sjeverozapadno od Puyehue.</s><s>Erupcije koje su dokumentirane dogodile su se; 1893., 1921., 1929., 1934., 1960. i 2011., što znači da prosječno eruptira svakih 11 godina.</s>

<s>Erupcije</s>

<s>U erupciji 1921. sitne čestice koji je izbacio vulkan dosegle su visinu od 25 000 m, stvarajući intenzivne Tamne oblake.</s><s>Vjetrovi su ih odnjeli do argentinskog grada La Plata.</s>

<s>Erupcija iz 1960. dogodila se 47 sati nakon Velikog potresa kod Valdivije.</s><s>Počela je silovitom eksplozijom, popraćena golemom gljivom pepela visokom 8000 m.</s>

<s>Erupcija iz 2011. započela je nakon serije od 200 potresa, od kojih su 12 bili snažniji od 4 ° po Richteru.</s><s>Ta erupcija uzrokovala je evakuaciju najmanje 3.500 ljudi, dok je oblak pepela došao do gradova Bariloche, Buenos Aires, Montevideo, Stanley, Porto Alegre, Cape Town, Perth, Melbourne i Auckland, prisiljavajući aviokompanije da otkažu letove, a zatvoren je i nedaleki granični prelaz Cardenal Antonio Samoré.</s>

<s>Posljednja erupcija dogodila se 2012.</s>

<s>Izvori</s>

<s>Vanjske veze</s>

<s>Volcán Puyehue (2240 m.)</s>

<s>Vulkani u Čileu</s>

